text: Tusindvis af mennesker så på hundredvis af køer
  13 april 2014 kl. 15.04
  I dag blev de økologiske køer lukket ud på græs efter en lang vinter i stalden. Som sædvanlig var det en stor begivenhed både for mennesker og køer.
  I år er det 10. gang, at landmændene gør det til en fælles begivenhed, når de lukker deres økologiske køer ud.
  Fra at have været en lille begivenhed er det blevet en kæmpe attraktion.
  Eksempelvis havde den økologiske gårdejer Jette Jacobsen fra Haugård ved Vojens for 10 år siden 30 besøgende til arrangementet.
  I år kom der mellem 6-7.000 for at se de 500 glade køer lukket ud på græs.
  